Pálmi Jónsson , framkvæmdastjóri Emmessís , segir það hafa verið tímabært að skipta plastísboxunum út fyrir pappaumbúðir . Ísframleiðandinn Emmessís hefur stigið stórt skref í átt að umhverfisvænni umbúðum með því að skipta út plastísboxunum , en í stað plastísboxanna verður ísinn nú í pappaumbúðum . Pálmi Jónsson , framkvæmdastjóri Emmessís , segir að frá því að hann tók við stjórnartaumum fyrirtækisins í byrjun sumars hafi eitt af helstu áhersluatriðum hans verið breytt stefna í umhverfismálum , og þar á meðal að koma umbúðum félagsins í umhverfisvænni umbúðir . „ Við höfum verið að gjörbreyta okkar stefnu í þessum umbúðamálum . Við áttuðum okkur á því að plastumbúðir tilheyrðu fortíðinni og það væri okkar ábyrgð að gera umbúðirnar umhverfisvænni . Neytendur hafa í síauknum mæli kallað eftir því að umbúðir utan um matvæli séu eins umhverfisvæn og kostur er á . Boxísinn okkar og fleiri ísframleiðenda hefur verið í plastumbúðum frá því að elstu menn muna og okkur þótti alveg kominn tími til að skipta plastinu út . Þetta er fyrsta skrefið í þessari stefnubreytingu hjá okkur sem miðar að umhverfisvænni framleiðslu og rekstri . Við munum halda áfram að útrýma plastnotkun okkar eins mikið og við mögulega getum . " Sporna við matarsóun með minnkun umbúða Skiptin úr plasti í pappa eru þó ekki það eina sem tengist hinum nýju umbúðum sem tekur breytingum vegna umhverfissjónarmiða . „ Við erum einnig að minnka umbúðirnar okkar og þannig að draga úr matarsóun . Hér áður var mun algengara að fólk ætti stórar frystikistur með miklu plássi í , en frystipláss fólks fer sífellt minnkandi og flestir láta sér nægja litla frystiplássið í ísskápum . Við erum því að fara úr því að vera með 1,5 lítra ísbox yfir í að hafa tvær stærðir af pappaboxum í boði . Annars vegar 1,3 lítra box og hins vegar 0,5 lítra . Þannig getum við dregið úr matarsóun , en hver kannast ekki við að hafa neyðst til að henda hálftómu ísboxi úr frystinum vegna þess hve mikið pláss boxið tók ? Minni umbúðirnar verða eingöngu úr pappa en stærri umbúðirnar verða með plastinnsigli , en þess utan alveg úr pappa . Í heildina erum við að fara úr 100% plasti yfir í 83% pappa . Umbúðirnar eru því töluvert umhverfisvænni en áður og svo smakkast ísinn líka mun betur í pappa heldur en í plasti , " segir Pálmi kíminn . Pálmi segir að ofangreint verkefni hafi tekið töluverðan tíma og leita hafi þurft lausna víða um heim . „ Það er mikil vinna á bak við þessa breytingu . Stór hluti af ísmarkaðnum hefur ekki verið búinn undir þessar breytingar , það eru helst þessi stóru merki eins og Ben & Jerry's og Häagen-Dazs sem hafa verið að stíga þessi skref í átt að umhverfisvænni umbúðum . Sem dæmi má nefna að á dögunum var ég staddur í stórri matvöruverslun í Danmörku og þar voru tveir gangar fullir af boxís en ekki einn einasti var í pappaumbúðum , heldur voru þeir allir í plastumbúðum . Við erum fyrsti stóri innlendi ísframleiðandinn til að segja skilið við plastið í boxísnum og við erum einnig með þeim fyrstu á Norðurlöndunum . " Nánar má lesa um málið í Viðskiptablaðinu sem kemur út á morgun . Áskrifendur geta nálgast blaðið undir Tölublöð , aðrir geta skráð sig í áskrift hér . Meðal annars efnis í blaðinu er : Umfjöllun um markaðsvirði félags íslensks frumkvöðuls á Grænlandi sem færir út kvíarnar Verslun á afsláttardögum síðustu vikuna er skoðuð ítarlega Reynsla Norðurlandanna af neikvæðum vöxtum er skoðuð í samhengi við lækkun vaxta hér Áhrif nýrrar bankastefnu á hagvöxt virðist ekki fara saman við markmið stjórnvalda og Seðlabankans Ört vaxandi markaður með græn og félagsleg skuldabréf skortir samræmda staðla SI bendir á að stefna stjórnvalda í heilbrigðismálum fari ekki saman við aðra stefnumótun stjórnvalda í nýsköpun Mikil uppsveifla í verktakabransanum hefur skilað sér í auknum hagnaði sumra en ekki allra vertakafyrirtækja Þorsteinn Pétur Guðjónsson sem tók nýlega við sem forstjóri Deloitte er í ítarlegu viðtali Svipmyndum er brugðið upp af bæði Tækni - og hugverkaþingi SI og SFF deginum Nýsköpunarráðgjafi KPMG lýsir áhrifum nýs hvatasjóðs ríkisins á leið frumkvöðla í gegnum sjóðaskóginn Nýr verkefnastjóri sem undirbýr iðnnám í jarðvinnugerð er tekin tali Huginn og Muninn eru á sínum stað auk Týs , sem fjallar um matarkostnað borgarstjórnar Óðinn skrifar um hvarf síldarinnar , lífeyriskerfið og níðskrif